Boligbebyggelse, [adresse] 19 
BESLUTNING 
Sonja Sørensen, Maiken Kristensen, Uffe Thygesen, Ole Madsen, Ib Johnsen og Torben Hermansen 
Tilde Bech kunne tiltræde indstillingen i overensstemmelse med Magistratens anbefaling.  
 
Mark Andresen kunne ikke tiltræde indstillingen.  
Tilladelse til at opføre ny fritliggende boligbebyggelse – et forhus i 6 etager og et baghus i 3 etager 
 
RESUMÉ 
Der er søgt om at opføre 2 nye fritliggende boligbebyggelser på [adresse]; et forhus i 6 etager og et 
baghus i 3 etager. Ejendommen er i dag ubebygget, efter en ældre villa er nedrevet.   
 
 
Projektet fraviger kommuneplanen, idet bebyggelse skal opføres som sluttet bebyggelse i [adresse]. Der må 
maksimalt opføres byggeri i 5 etager med en husdybde på 10 m. Ny bebyggelse i gårdrum må kun ske efter 
en samlet plan for gårdarealet.    
 
 
En partshøring har medført indsigelser, hvor der især peges på projektets tilpasning til gadens arkitektur og 
miljø, byggeriets omfang og højde, byggeri i baggården, lysforhold, indbliksforhold, tab af udsigt, tab af 
ejendomsværdi, parkering samt byggeprocessen.    
 
 
Projektet vurderes at være tilpasset området bl.a. med hensyn til skala og materialevalg med de tilpasninger, 
der er nødvendige for stedet, og indvirkningen af projektet skønnes ikke at gå ud over, hvad der må forventes i 
midtbyområdet. 
INDSTILLING 
At byrådet godkender det ansøgte projekt og bemyndiger Teknik og Miljø til at meddele de fornødne 
tilladelser. 
Sagens forløb 
22-01-2015 Borgmesterens Afdelings påtegning 
 
Fremsendes til Magistraten. 
 
Borgmesterens Afdeling har ingen bemærkninger til indstillingen. 
 
26-01-2015 Magistraten 
 
Fremsendes til [adresse] med bemærkning, at Magistraten i mødet den 26. januar 2015 anbefaler, at byrådet 
tiltræder Magistratsafdelingen for Teknik og Miljøs indstilling af 15. januar 2015. 
 
 
Tilde Steffensen tog forbehold.  
 
 
Borgmester Laus Larsen og rådmand Johannes Hermansen deltog ikke i sagens behandling. 
 
04-02-2015 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 4. februar 2015. 
 
16-02-2015 Teknisk Udvalg 
 
Sonja Sørensen, Maiken Kristensen, Uffe Thygesen, Ole Madsen, Ib Johnsen og Frederik Nielsen 
kunne tiltræde indstillingen i overensstemmelse med Magistratens anbefaling.  
 
 
Mark Andresen kunne ikke tiltræde indstillingen. 
 
